Mme go tweng ka ditemana tsa Baebele tse go lebegang di bontsha gore Modimo o gongwe le gongwe? Ka sekai, jaaka go kwadilwe mo go Pesalema 139:7-10, Dafide o ne a bua jaana ka Modimo: “Nka ya kae ke tswa mo moyeng wa gago, mme nka tshabela sefatlhego sa gago kae? Fa nka tlhatlogela kwa legodimong, o ne o tla nna teng koo; le fa nka tsharolola sekanamelo sa me kwa Sheole, bona! o ne o tla nna teng koo. Fa ke ne nka tsaya diphuka tsa bosa, gore ke tle ke age mo lewatleng le le kwa tengteng, gone koo, seatla sa gago se ne se tla nkgoga.” A ditemana tseno di bontsha gore tota Modimo o gotlhe, o nna mo mafelong otlhe a a umakilweng? 9 A re sekaseke se se neng sa direga ka nako eo. Fa barutwa ba ne ba tshosediwa ke baeteledipele ba Bajuda, ba ne ba se ka ba ineela. Go na le moo, ba ile ba rapelela gore ba nne le bopelokgale jwa go tswelela pele ba rera. Go tswa foo ba ne ba dira tumalanong le se ba neng ba se rapelela, mme Jehofa a ba nonotsha ka moya wa gagwe. Dilo tse di ba diragaletseng di bontsha gore se Paulo a ileng a se kwala dingwaga di sekae moragonyana fa a ne a bua ka kgang e sele, se ka thusa Bakeresete fa ba bogisiwa. Paulo o ile a re: “Mo dilong tsotlhe ke na le nonofo ka ntlha ya yo o nnayang maatla.”—Bafilipi 4:13.